<classify> Yanga inatarajiwa kucheza na Azam Aprili mosi katika mechi ya Ligi Kuu, ikiwa ni siku sita kabla ya kuivaa Alger katika mechi ya Kombe la Shirikisho Afrika.Akizungumza na gazeti hili Katibu Mkuu wa Yanga, Charles Mkwasa alisema wanachokitazama mbele yao ni kwa vipi washinde mchezo dhidi ya Azam ambao wamekuwa ni wapinzani wakubwa kwao kama ilivyo kwa Simba.Yanga ipo nyuma kwa pointi mbili dhidi ya Simba inayoongoza msimamo wa ligi ikiwa na pointi 53 na ushindi katika mechi na Azam utairudisha kwenye mstari wa kutetea ubingwa wake.Tunajua tuna mechi kubwa mbele ya Kimataifa, lakini kwanza macho yetu yameelekea katika mchezo dhidi ya Azam FC ambao ni muhimu kwetu kujipanga na kupata matokeo ambayo kwanza yatatufanya tuwe vizuri kwenye kutetea ubingwa wetu lakini pia tuwe vizuri kwenye mechi yetu na MC Alger, alisema.Mkwasa alisema tayari kikosi cha Yanga kinaendelea kujinoa kuelekea katika mchezo huo wenye ushindani na upinzani mkubwa.Mara ya mwisho Yanga ilikutana na Azam mwanzoni mwa mwaka huu kwenye mechi ya Kombe la Mapinduzi Zanzibar ambapo ilifungwa mabao 4-0.Lakini wakati Yanga ikijiandaa dhidi ya mchezo huo wa ligi hata wapinzani wao Azam FC walianza mazoezi rasmi jana, tangu iliporudi kutoka Swaziland ilipotolewa kwenye mashindano ya Kombe la Shirikisho Afrika dhidi ya Mbabane Swallows.Mchezaji wa Azam ambaye ni mwonevu kwa Yanga, John Bocco anaumwa na huenda akaukosa mchezo huo baada ya kufanyiwa uchunguzi na madaktari wa Afrika Kusini na kubaini kuwa atakaa nje kwa mwezi mmoja.Aidha, washambuliaji wa Yanga Donald Ngoma na Amis Tambwe bado tatizo lao linaonekana kuwa kubwa, baada ya kushindwa kuanza mazoezi mpaka sasa kutokana na majeruhi hivyo uhakika wa kupatikana kenye mechi hiyo muhimu kwao ni mdogo.  <topic>: michezo 